На основу члана 32. став 1. тачка 6. и члана 97. став 2. Закона о локалној самоуправи („Службени гласник РС", бр. 129/2007, 83/2014 - др. закон, 101/2016 - др. Закон, 47/2018 и 111/2021-др.закон) и члана 37.став 1.тачка 21. Статута Града Ниша („Службени лист града Ниша", број 88/2008,143/2016 и 18/2019), Одлуке Министарства државне управе и локалне самоуправе о избору предлога пројеката који ће бити финансирани из Фонда за међуопштинску сарадњу, који се финансира у оквиру Пројекта: „Локална самоуправа за 21. век“, број 337-00-210/2020-24/36 од 03. фебруара 2023.године и Уговора о додели средстава из Фонда за међуопштинску сарадњу, закљученог између Министарства државне управе и локалне самоуправе и Града Ниша, број 555/2023-01 од 23.02.2023.године,

Скупштина града Ниша, на седници одржаној дана године, доноси,

**О Д Л У К У**

**О ПРИХВАТАЊУ СПОРАЗУМА О МЕЂУОПШТИНСКОЈ САРАДЊИ О УСТУПАЊУ ОБАВЉАЊА ПОСЛОВА ЛОКАЛНОГ ОМБУДСМАНА ОПШТИНЕ ГАЏИН ХАН ЛОКАЛНОМ ОМБУДСМАНУ ГРАДА НИША РАДИ ОСНИВАЊА ЗАЈЕДНИЧКЕ КАНЦЕЛАРИЈЕ ЛОКАЛНОГ ОМБУДСМАНА ЗА ГРАД НИШ И ОПШТИНУ ГАЏИН ХАН СА СЕДИШТЕМ У НИШУ**

**Члан 1.**

 Град Ниш овом одлуком прихвата Споразум о међуопштинској сарадњи о уступању обављања послова локалног омбудсмана општине Гаџин Хан локалном омбудсману града Ниша ради оснивања Заједничке канцеларије локалног омбудсмана за град Ниш и општину Гаџин Хан са седиштем у Нишу.

**Члан 2.**

 Овлашћује се Градоначелница Града Ниша, да у име Града Ниша, са председником општине Гаџин Хан, закључи Споразум о међуопштинској сарадњи о уступању обављања послова локалног омбудсмана општине Гаџин Хан локалном омбудсману града Ниша ради оснивања Заједничке канцеларије локалног омбудсмана за град Ниш и општину Гаџин Хан са седиштем у Нишу.

**Члан 3.**

 У року од 30 дана од дана ступања на снагу, Одлука ће бити достављена Министарству државне управе и локалне самоуправе у складу са пројектним активностима.

 **Члан 4.**

 Ова одлука ступа на снагу осмог дана од дана објављивања у "Службеном листу града Нишa".

Број:

Датум: године

**СКУПШТИНА ГРАДА НИША**

ПРЕДСЕДНИК

 др Бобан Џунић

 О б р а з л о ж е њ е

 Чланом 88. Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон, 47/2018 и 111/2021), прописано је да јединица локалне самоуправе, њени органи и службе, као и предузећа, установе и друге организације чији је оснивач, остварују сарадњу и удружују се са другим јединицама локалне самоуправе и њеним органима и службама у областима од заједничког интереса и ради њиховог остваривања могу удруживати средства и образовати заједничке органе, предузећа, установе и друге организације и установе, у складу са законом и статутом, као и да сарадња јединица локалне самоуправе подразумева и уступање обављања појединих послова из оквира изворних надлежности другој јединици локалне самоуправе или предузећу, установи и другој организацији чији је она оснивач.

 У том смислу, председник општине Гаџин Хан упутио је иницијативу за уступање надлежности граду Нишу за обављање послова из надлежности локалног омбудсмана, с обзиром да у општини Гаџин Хан не постоји локални омбудсман као самостална и независна институција која штити и контролише поштовање индивидуалних и колективних права и интереса грађана од незаконитог и неправилног рада органа управе и јавних служби и којој се грађани могу обратити ради заштите својих права, а који институт је прописан Статутом општине. На основу те иницијативе и броја грађана са подручја општине Гаџин Хан који се обраћају Локалном омбудсману града Ниша за помоћ, Град Ниш се јавио на јавни позив за подношење предлога за успостављање и унапређење међуопштинске сарадње који је прописало Министарство државне управе и локалне самоуправе Републике Србије у сарадњи са Швајцарском канцеларијом за улагања са пројектом формирања и успостављања Канцеларије заједничког локалног омбудсмана.

 Министарство државне управе и локалне самоуправе донело је Одлуку о избору предлога пројеката који ће бити финансирани из Фонда за међуопштинску сарадњу, који се финансира у оквиру Пројекта: „Локална самоуправа за 21. век“, број 337-00-210/2020-24/36 од 3. фебруара 2023. године, којом је изабран и пројекат Града Нишa.

 На основе наведене Одлуке закључен je Уговор између Министарства државне управе и локалне самоуправе и Града Ниша, заведен у граду Нишу под бројем 555/2023-01 од 23.02.2023.године.

 Имајући у виду наведено, Скупштина града Ниша доноси ову одлуку којом овлашћује Градоначелницу града Ниша за потписивање Споразума о међуопштинској сарадњи о уступању обављања послова локалног омбудсмана општине Гаџин Хан локалном омбудсману града Ниша ради оснивања Заједничке канцеларије локалног омбудсмана за град Ниш и општину Гаџин Хан са седиштем у Нишу у складу са пројектним активностима, док ће текст Споразума бити израђен од стране консултаната који ће бити ангажовани на Пројекту и представника Канцеларије локалног омбудсмана града Ниша а све у сладу са пројектним активностима одобреним од стране Министарства државне управе и локалне самоуправе.

 Средства за опремање Заједничке канцеларије локалног омбудсмана за град Ниш и општину Гаџин Хан обезбеђена су и финансирају се из средстава Пројекта „Локална самоправа за 21. век“ од стране владе Швајцарске, налазе се у буџету града Ниша за 2023.годину, у разделу 11-Канцеларија за локални економски развој, Глава 11.01-Канцеларија за локални економски развој, Програм 15 – Опште услуге локалне самоуправе, Пројекат 0602 -5167- Оснивање Заједничке канцеларије локалног омбудсмана за град Ниш и општину Гаџин Хан, функција 620 – развој заједнице, позиција 442а, економска класификација 423-услуге по уговору (извор финансирања 07 у износу од 736.495 динара, и позиција 442б, економска класификација 512-машине и опрема (извор финансирања 01 у укупном износу од 161.078 динара и извор финансирања 07 у износу од 713.212 динара) у укупном износу од 874.290 динара.

 ЛОКАЛНА ОМБУДСМАНКА

 ГРАДА НИША

 Катарина Митровски